โดนสุนัขกัดวันที่6แผลลึกแต่นัดเย็บแผลวันที่8เป็นเรื่องปกติมั้ยครับ
สวัสดีค่ะ บาดแผลที่เกิดจากการโดนสัตว์กัด หากมีขนาดใหญ่ หรือลึก แพทย์มักจะไม่ได้เย็บปิดแผลในทันที เพราะอาจทำให้เชื้อแบคทีเรียชนิดที่เจริญได้ในภาวะที่ไม่มีอากาศ (Anaerobic bacteria) เจริญเติบโตและทำให้แผลเกิดการอักเสบติดเชื้อกลายเป็นหนองได้ ซึ่งแบคทีเรียเหล่านี้ มักพบอยู่ในน้ำลายและปากของสัตว์ค่ะ ดังนั้น จึงมักเปิดแผลไว้ก่อน เพื่อให้อากาศหรืออกซิเจนได้สัมผัสกับเนื้อแผลข้างใน และทำให้แบคทีเรียเหล่านี้ตายไป และเมื่อผ่านไปซักระยะ แพทย์ก็จะนัดมาเย็บแผลปิด เพื่อให้แผลหายค่ะ